**PRAVILNIK NAGRADNE IGRE**

**„20 GODINA LOJALNOSTI UZ HIFA-OIL“**

Član 1.

Organizator nagradne igre pod nazivom „20 godina lojalnosti uz Hifa-Oil“ je pravno lice Hifa-Oil d.o.o. Tešanj, podružnica Brčko, ul. Banjalučka br. 54, Brčko, JIB: 4218015340215, a u skladu sa Zakonom o igrama na sreću.

TRAJANJE I SVRHA NAGRADNE IGRE

Član 2.

Trajanje nagradne igre je od 01.03.2022. do 31.11.2022. godine, na području Brčko Distrikta. Svrha nagradne igre je nagrađivanje lojalnosti kupaca iz marketinških razloga povodom 20 godina od osnivanja pravnog lica Hifa-Oil.

OBJAVA

Član 3.

Učesnici će biti obavješteni o nagradnoj igri putem jednih od dnevnih novina, web stranice, facebook profila Organizatora, te putem plakate na benzinskoj pumpi Hifa-Oil.

PRAVO UČEŠĆA

Član 4.

Pravo učešća u nagradnoj igri imaju sva punoljetna fizička lica državljani Bosne i Hercegovine, koji budu kupovali Isomax gorivo na benzinskoj pumpi Hifa-Oil u Brčkom, te koji prihvataju „Pravila nagradne igre“, osim osoba zaposlenih u pravnom licu Hifa-Oil d.o.o. Tešanj, kao i najbližih članova njihovih porodica.

NAČIN UČEŠĆA

Član 5.

Svaki kupac (fizičko lice) koji kupi Isomax gorivo za gotovinu bez obzira na iznos novca za koji kupi goriva na benzinskoj pumpi Hifa-Oil d.o.o. Tešanj na prostoru Brčko Distrikta, stiče pravo učešća u nagradnoj igri upisivanjem osnovnih ličnih podataka u prijavu-talon i ubacivanjem istog u za to predviđeno mjesto (bubanj).

Benzinska pumpa Hifa-Oil-a se nalazi u Brčkom na adresi Banjalučka br. 54.

Uslov za učešće u nagradnoj igri je članstvo u Loyalty klubu Hifa-Oil i posjedovanje kartice lojalnosti pod nazivom HIFA-OIL LOYALTY CARD.

Svaki učesnik nagradne igre može izvršiti neograničen broj prijava, ako zadovoljava stav 1. člana 5. ovog Pravilnika.

FOND NAGRADA

Član 6.

Nagradni fond se sastoji od sljedećih nagrada:

1 x rafting u Konjicu - vrijednost nagrade 475,00 KM,

1 x Spa vikend – vrijednost nagrade 348,00 KM,

1 x Dolce gusto – vrijednost nagrade 143,00 KM,

1 x poklon vaučer gorivo – vrijednost nagrade 200,00 KM.

Ukupan fond nagradi iznosi 1.166,00 KM.

IZVLAČENJE

Član 7.

Izvlačenje nagrada će se vršiti u četiri kruga, i to:

1. Prvi krug (01.03.2022.-31.03.2022.godine) - 06.04.2022. godine će biti izvučen dobitnik nagrade: 1 x poklon vaučer gorivo u vrijednosti od 200,00 KM,
2. Drugi krug (01.04.2022.-30.04.2022.godine) - 04.05.2022. godine će biti izvučen dobitnik nagrade: 1 x Spa vikend,
3. Treći krug (01.06.2022.-30.06.2022.godine) - 05.07.2022. godine će biti izvučen dobitnik nagrade: 1 x rafting u Konjicu,
4. Četvri krug (01.11.2022.-30.11.2022.godine) - 06.12.2022. godine će biti izvučen dobitnik nagrade: 1 x Dolce gusto.

Dobitnici će biti izvučeni od strane komisije slučajnim odabirom (ručnim izvlačenjem iz bubnja).

OBJAVA PRAVILA NAGRADNE OGRE

Član 8.

Pravilnik o nagradnoj igri će biti objavljen putem web stranice www.hifaoil.ba, putem FB profila te putem jednih dnevnih novina.

IZBOR I OBJAVA DOBITNIKA NAGRADA TE PREUZIMANJE NAGRADA

Član 9.

Izvlačenje dobitnika nagrade u ovoj nagradnoj igri će vršiti stručni žiri/komisija sastavljena od tri člana, koje će odabrati Organizator.

Nakon završetka svakog kruga nagradne igre, bit će objavljen dobitnik nagrade na stranici [www.hifaoil.ba](http://www.hifaoil.ba), na FB profilu kompanije i na benzinskim pumpama Hifa Oil, kao i snimak svakog pojedinačnog izvlačenja dobitnika nagrade. Učesnici nagradne igre i dobitnici prihvataju, da Hifa Oil može obrađivati njihove lične podatke u svrhu nagradne igre, kao što su: imena i prezimena, adresa, broj telefona, slika, te da ime, prezime, grad prebivališta i sliku dobitnika mogu javno prikazati bez naknade.

Dobitnici nagrade će biti putem e-pošte ili telefonskim putem uredno obavješteni o načinu i ostalim detaljima preuzimanja nagrada.

Član 10.

Nagrade se mogu preuzeti u roku od 20 dana od dana objave, a prema uputstvu Organizatora.

Dobitnici nagrada nemaju pravo tražiti isplatu novčane protuvrijednosti osvojene nagrade i ne mogu prenijeti nagradu na druge osobe.

Organizator ne snosi nikakve troškove preuzimanja nagrada, plaćanje naknade, poreza, troškove povezane sa prijenosom prava vlasništva i slično, a predajom nagrade prestaju dalje obaveze organizatora prema nagrađenim.

ZAVRŠNE ODREDBE

Član 11.

Komisija od tri člana sačinjena od predstavnika Organizatora će zapisnički utvrditi da li su dobitnici preuzeli nagrade u predviđenom roku te će istekom tog roka utvrditi da je sa određenim datumom dati krug nagradne igre okončan.

Član 12.

Organizator zadržava pravo da u bilo kojem trenutku diskvalifikuje učesnika igre za vrijeme trajanja nagradne igre ukoliko učesnik prekrši Pravila nagradne igre ili ukoliko se učesnik koristi lažnim podacima kako bi učestvovao u nagradnoj igri.

Član 13.

U slučaju eventualnog spora između Organizatora i učesnika, nadležan je sud u Brčkom.

Član 14.

Uslovi pod kojima se nagradna igra može prekinuti:

Nagradna igra se može prekinuti ili prolongirati samo u slučaju nastupanja okolnosti za koje Organizator nije odgovoran, odnosno koje nije mogao spriječiti, otkloniti, predvidjeti ili izbjeći (viša sila).

Ukoliko viša sila potpuno ili djelimično onemogućava ili odlaže izvršenje obaveza iz ovog Pravilnika, kao i nastavak nagradne igre, Organizator se oslobađa dužnosti ispunjavanja obaveza.

Ako se Organizator poziva na višu silu onda ima obavezu da obavijesti učesnike nagradne igre u roku od 7 dana o nastanku događaja, koji predstavlja višu silu, a sve putem svoje FB stranice ili web stranice.

Član 15.

Ova pravila se primjenjuju nakon što je Direkcija za finansije Brčko Distrikta dala na njih svoju saglasnost i izdala rješenje broj: UP-I-14.7-04.3-624/22 od 28.01.2022. godine, a vrijede do završetka nagradne igre.

Brčko, 18.02.2022.godine

 HIFA-OIL d.o.o. Tešanj